Tidslinje over felttoget i Nordafrika

Tidslinje for Felttoget i Nordafrika.

1940 
 10. juni: Kongeriget Italien erklærer krig mod Frankrig og Storbritannien
 14. juni: Britiske styrker krydser over grænsen fra Egypten til Libyen og erobrer Fort Capuzzo
 16. juni: Det første kampvognsslag under felttoget i Nordafrika finder sted ved Nezuet Ghirba
 13. september: Italienske styrker invaderer Egypten fra Libyen
 16. september: Italienske styrker danner front øst for Sidi Barrani
 9. december: Britiske og indiske tropper indleder Operation Compass med slaget ved Marmarica
 9. december: Indiske styrker erobrer Nibeiwa under dække af britisk artilleri
 9. december: Britiske kampvogne og indiske tropper løber Tummar West og Tummar East over ende
 10. december: Indiske styrker erobrer Sidi Barrani med støtte fra britisk artilleri
 11. december: Pansrede britiske styrker ankommer til Sofafi men libyske og italienske divisioner undslipper
 16. december: Sollum erobres af de allierede

1941 
 5. januar: Bardia erobres af britiske og australske styrker
 22. januar: Tobruk erobres af britiske og australske styrker
 30. januar: Australiere erobrer Derna, Libyen
 5. februar: Beda Fomm erobres af briterne
 6. februar:
 Benghazi falder til Western Desert Force.
 Generalløjtnant Erwin Rommel udpeges til chef for Afrika Korpset.
 7. februar: Resterne af 10. italienske armé overgiver sig
 9. februar: Churchill beordrer britiske og australske styrker til at stoppe fremrykningen ved El Agheila for at gøre det muligt at overføre tropper til forsvaret af Grækenland
 14. februar: De første enheder i Afrika Korps under Erwin Rommel begynder at ankomme til Libyen i Operation Sonnenblume
 24. marts: Allierede styrker ved El Agheila besejres. Erwin Rommel indleder sin fremrykning
 4. april: Australske og britiske styrker trækkes tilbage fra Benghazi, som erobres af Aksemagterne
 6. april: 3. pansrede britiske brigade tages til fange ved Derna
 8. april: Britiske, indiske og australske styrker fanges ved Mechili
 10. april: Belejringen af Tobruk begynder med australske, britiske og indiske styrker i forsvaret
 15. april: Britiske styrker trænges tilbage til Sollum ved grænsen mellem Egypten og Libyen
 30. april: Australske styrker mister en lille del af deres stillinger i Tobruk under slaget om frontfremspringet. Omkring en sjettedel af Tobruk er nu besat af tyskerne
 3. maj: Australsk modangreb ved Tobruk slår fejl
 15. maj: Britiske tropper indleder Operation Brevity for at få mere område hvorfra de kan indlede Operation Battleaxe senere på året
 16. maj: Italienske tropper angriber australske styrker i Tobruk og tvinger dem til at trække sig tilbage
 16. maj: Operation Brevity aflyses. Allierede styrker falder tilbage til Halfaya Passet, som blev erobret den foregående dag
 26. maj: Tyske styrker indleder Operation Skorpion og rykker frem til Halfaya Passet
 27. maj: Tyske styrker generobrer Halfaya Passet; britiske tropper tvinges til at trække sig tilbage
 15. juni: Britiske og indiske tropper indleder Operation Battleaxe som slår fejl
 5. juli: Auchinleck afløser Wavell som øverstkommanderende i Mellemøsten
 15. august: Panzergruppe Afrika aktiveres med Rommel som chef
 18. september: Tysk luftangreb på Cairo hvor 39 egyptiske civile mister livet og næsten 100 bliver såret, hvilket bringer fordømmelser mod Aksemagterne i den arabiske og muslimske presse. Radio Berlin undskylder senere til sine arabiske lyttere.
 1. oktober: 5. lette division omdøbes til 21. panzerdivision
 18. november: Auchinleck's offensiv (Operation Crusader) begynder med britiske, indiske, sydafrikanske og newzealandske styrker.
 21. november: Britisk pansret division besejres ved Sidi Rezegh og trækker sig tilbage
 22. november
 Newzealandske styrker angriber Bir Ghirba, men angrebet slår fejl
 Indiske tropper erobrer Sidi Omar
 23. november: Newzealandske styrker udnytter den indiske fremrykning til at ødelægge Afrikakorpsets hovedkvarter ved Bir el Chleta
 23. november:
 Rommel indleder pansrede angreb mod 30. britiske korps, men møder modstand fra Sydafrikanske, newzealandske og britiske styrker.
 Britiske og newzealandske styrker trækker sig tilbage mod Bir el Gubi
 25. november:
 Panzerangreb mod indiske styrker ved Sidi Omar slås tilbage
 Ved et nye angreb om aftenen ødelægger indiske styrker den 5. panzerdivision
 26. november: Ritchie afløser Cunningham som chef for 8. armé
 27. november: Newzealandske tropper ved Sidi Azeiz besejres af overvældende fremrykning af panser og tysk infanteri
 28. november: Selv om 15. panzerdivision er i undertal 2:1 tvinger de britiske kampvogne til at trække sig tilbage, hvilket afslører de newzealandske styrker ved Ed Duda på vejen udenom Tobruk
 1. december: Newzealandske tropper i Sidi Rezegh lider svære tab til panzerenheder.
 3. december:
 Tysk infanteri lider stort nederlag til newzealandske styrker på Bardiavejen nær Menastir
 Tyske styrker lider tab til indiske styrker og trækker sig tilbage ved Capuzzo (Trigh Capuzzo)
 4. december:
 Newzealandske styrker afviser tyske angreb mod Ed Duda
 Indiske tropper trues af udmattelse i et op-ad-bakke forsøg på at erobre Point 174 overfor forskansede italienske styrker og uden artilleristøtte
 7. december: Belejringen af Tobruk hæved af 8. armé, som består af britiske, indiske, newzealandske og sydafrikanske styrker
 13. december:
 8. armé angriber Gazala linjen
 Newzealandske styrker stoppes ved Alem Hamza
 Indiske styrker erobrer Point 204
 Indiske infanteri står overfor Afrika Korps og trods svære odds ødelægger de 15 af 39 panzere
 14. december: Indiske tropper afviser gentagne panzerangreb mod Point 204
 15. december: Tyske fremstød løber britiske styrker på vej til Point 204 over ende, men indiske styrker ved Point 204 holder ud
 16. december: Da Rommel kun har få panzere tilbage beordrer han tilbagetog fra Gazala linjen
 24. december: Britiske styrker erobrer Benghazi
 25. december: Agedabia nås af de allierede
 27. december: Rommel påfører de britiske kampvogne store tab, og de må trække sig tilbage, hvilket giver Rommel mulighed for at falde tiltage til El Agheila
 31. december: Frontlinjen vender tilbage til El Agheila

1942 
 21. januar
 Rommel's anden offensiv begynder
 En enkelt Heinkel He 111 fra Sonderkommando Blaich bomber med held flyvepladsen Fort Lamy 
 23. januar: Agedabia erobres af aksestyrker
 29. januar: Benghazi erobres af aksestyrker
 4. februar: Frontlinjen etableres mellem Gazala og Bir Hakeim
 26. maj: Aksestyrker angriber Gazala linjen, slaget ved Gazala og slaget ved Bir Hakeim begynder
 11. juni: Aksestyrker indleder offensiven fra "kedel" stillingen
 13. juni: "Black Sunday". Aksestyrker påfører de britiske pansrede divisioner stort nederlag
 21. juni: Tobruk erobres af aksestyrker
 28. juni: Mersa Matruh i Egypten falder til Rommel.
 29. juni: Amerikanske rapporter fra Egypten om britiske militæroperationer holder op med at bruge den kompromitterede "Black Code" som aksemagterne kunne afkode.
 30. juni: Aksestyrker når til El-Alamein og angriber de allierede stillinger, Første slag om el-Alamein begynder
 4. juli: Første slag om el-Alamein fortsætter da aksestyrkerne graver sig ned og 8. armé indleder en række angreb
 31. juli: Auchinleck afblæser offensive aktiviteter for at give 8. armé tid til at omgruppere og få nye forsyninger
 13. august: Alexander og Montgomery overtager kommandoen over henholdsvis Mellemøsten og 8. armé
 30. august: Rommel indleder slaget ved Alam el Halfa, som mislykkes
 23. oktober: Montgomery indleder Operation Lightfoot, der er starten på Andet slag om el-Alamein
 5. november: Axsestyrkernes front ved El-Alamein bliver brudt
 8. november: Operation Torch indledes under kommando af general Eisenhower, Allierede styrker går i land i Marokko og Algeriet.
 9. november: Sidi Barani erobres af 8. armé
 13. november: Tobruk erobres af 8. armé
 15. november: Britiske styrker erobrer Derna i Libyen.
 17. november: 1. britiske armé (Den østlige styrke i Operation Torch) møder aksestyrker ved Djebel Abiod i Tunisien
 20. november: Benghazi erobres af 8. armé
 27. november: 1. armés fremrykning stoppes mellem Terbourba og Djedeida, 19 km fra Tunis, af et modangreb fra aksestyrkerne
 10. december: 1. armés front trænges tilbage til forsvarsstillinger øst for Medjez el Bab
 12. december: 8. armé indleder en offensiv mod aksestyrker nær El Agheila
 22. december: 1. armé indleder en tredages offensiv mod Tebourba, som slår fejl
 25. december: Sirte erobres af 8. armé

1943 
 23. januar: Tripoli erobres af den britiske 8. armé
 30. januar: Aksestyrker erobrer Faïd passet i det centrale Tunesien
 4. februar: Aksestyrer i Libyen trækker sig tilbage til Tunesiens grænse syd for Mareth-linjen
 14. februar: Askestyrker rykker frem fra Faïd for at indlede slaget ved Sidi Bou Zid og når Sbeitla to dage senere
 19. februar: Slaget ved Kasserinepasset indledes af aksestyrker
 6. marts: Aksestyrker indleder Operation Capri mod 7. armé ved Medenine men mister 55 kampvogne
 16. marts: Slaget om Mareth-linjen begynder
 19. marts: 8. armé indleder Operation Pugilist
 23. marts: 2. amerikanske korps dukker frem fra Kasserine for at imødegå aksestyrkerne i slaget ved El Guettar. Slaget om Mareth-linjen slutter.
 26. marts: 8. armé indleder Operation Supercharge II som omgår aksemagternes stilling med Mareth og gør den umulig at hold. Slaget ved Tebaga Gap finder sted.
 6. april: Højre fløj af 1. armé får forbindelse til 8. armé. Slaget ved Wadi Akarit finder sted.
 22. april: Allierede styrker indleder Operation Vulcan
 6. maj: Allierede styrker indleder Operation Strike
 7. maj: Briterne går ind i Tunis, amerikanerne i Bizerte
 13. maj: Aksemagterne overgiver sig i Tunesien.

Se også 
 Ørkenkrigen
 Operation Torch
 Felttoget i Tunesien

Henvisninger

Kilder 
 
 
 
 
 

Slag i Middelhavsområdet under 2. verdenskrig
Libyens historie